  Туспуктэм: Майя Бывальцева Майя Бывальцева Куазь кезьыт кариськемен но лымы усемен Ижысь 6 номеро кар эмъяськонниысь травматологи ёзэтэ вазиськисьёслэн лыдзы тросгес луиз. Та арня кутсконысен 280-лэсь трос адями юрттэтлы лыктӥз. Со сярысь эмъюртлэн «ВКонаткте» мерлыко вотэсысь бамаз ивортӥзы. Ӵемысьгес киосты но пыдъёсты тӥян учыръёс пумиськыло. Тросаз учыръёсын чигем люкетъёс донгисько но лыосты ӵошатыса артэ пуктоно луэ, нош куддыр операци лэсьтыса. Соку чигем интыез йӧнатыны трос дыр кошке. Со дыре ик эмчиос пусъё, шуккиськон мугъёс куазен гинэ герӟеськемын ӧвӧл, адямиос асьсэос чик сюлмаськытэк ветло. Толалтэ ульчаын туж сак луоно: гылыт интыетӥ ӧвӧл ветлоно, пыдктчан гылӟисьтэм пыдэсэн нуллыны тыршоно, пересьёслы умой луоз боды вылэ пыкъяськыса ветлыны. Со сяна, киосты кисыын нуллоно ӧвӧл, гылытгес интыостӥ лаптӥськыса вамышъяно. Тегъёс: Удмуртия Тазалык эмъяськонниос Ижкар  